Ditsem Nuus - Proaktiewe gemeenskapsveiligheid
Tydens 'n onlangse vergadering te Orania is die omvattende veiligheidsplan en gepaardgaande strategie bekendgestel wat OVD Veiligheid as geregistreerde veiligheidsmaatskappy die afgelope agt maande vir Orania en sy omliggende gebied ontwikkel het. Dit sluit in proaktiewe gebeurlikheidsbeplanning, 'n AfriForum-gekoppelde buurtwagstelsel en 24/7 kamera monitering van die dorp en sy toegange.
Op die vergadering het Flip Buys, voorsitter van die Solidariteit Beweging, ook gedetailleerde terugvoering gegee oor eerstehandse waarneming en navorsing van die onlangse Coligny-onluste en watter lesse daaruit te leer is. Hy het ook aan die hand gedoen hoe Orania lesse uit Coligny met vrug kan toepas.
In 'n onderhoud later met Ditsem Nuus het André Coetsee, direkteur van OVD Veiligheid, gesê omdat 'n gemeenskap vandag so wyd versprei is, word hulle deur misdaad geraak, ongeag waar dit ook al plaasvind. Daarom volg OVD Veiligheid, gesetel te Orania maar met streeksreikwydte en selfs nasionale skakeling, 'n holistiese benadering wat die totale omringende gemeenskap insluit.
Volgens Coetsee kan misdaad net suksesvol bekamp word indien proaktief eerder as reaktief opgetree word. Dit vereis dat potensiële misdaad sover doenlik geïdentifiseer word voordat dit uitgevoer word en dat dit dan voorkomend bekamp word.
Dit is egter slegs moontlik indien daar, enersyds, positiewe samewerking is van al die segmente van die wyer gemeenskap en, andersyds, doeltreffende kommunikasielyne is tussen die gemeenskap, die SA Polisiediens en die betrokke private veiligheidsinstansies. Dit word bewerkstellig deur die sg. “goue driehoek” bestaande uit die SAPD, die gemeenskap en private veiligheidsinstansies.
Gelees 119 keer
Laaste verandering op Maandag, 17 Julie 2017 07:55
Danielirrab	- Saterdag, 11 November 2017
ClaraImpot	- Woensdag, 08 November 2017
Preserve the Afrikaner Culture in Orania